**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 16**

Днес 29.10.2020г. от 10.00 часа в лекционната зала на Читалището в гр.Никопол се проведе **шестнадесетото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов, зам. кметовете Ан.Димитрова и А.Ахмедов, специалисти от общинска администрация, кметове и кметски наместници на населени места от общината.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам шестнадесетото по ред заседание на ОбС – Никопол.

Имаме кворум от 13 общински съветника, в залата присъстват 13. Отсъстващи няма.

Колеги, материалите са Ви раздадени с проекта за дневен ред, имате ли предложения, допълнения и съображения по така представеният Ви проект за дневен ред? Виждам, че нямате.

В Общински съвет - Никопол са постъпили две допълнителни докладни записки, 24 часа преди заседанието, а именно:

1.Докладна записка с Вх.№251 от 26.10.2020г. **относно**: Утвърждаване на одобрен от кмета на Община Никопол Протокол № 4/21.10.2020 г. от работата на конкурсна комисия за провеждане и организиране на конкурсна процедура за възлагане на управлението на „Многопрофилна болница за активно лечение – Никопол“ ЕООД

2.Докладна записка с Вх.№252 от 28.10.2020г. **относно**: Освобождаване на Красимир С. Евтимов от длъжността управител на „Многопрофилна болница за активно лечение - Никопол" ЕООД, гр. Никопол, ЕИК …………….

Кр.Халов общински съветник: Господин Председател, ние сме в заседание на Общински съвет, но пред мен имам само един материал. Което е пратено на имейл е само лист хартия, без входящ номер и подписи на Кмета, изготвилия докладната и съгласувалите. Аз няма да участвам в гласуването, ние нямаме материали. Преди няколко сесии поисках от Вас съкратен Протокол от заседание на ОбС, не го получих.

Цв.Андреев: Нямате такова право, според Правилника.

Кр.Халов: Искам да обясня кротко, че днес не е заседание. На основание на това, няма да гласувам. Само по последната точка. И още нещо. Първа точка я няма като файл, не се отваря на таблета.

Цв.Андреев: Обаждайте ми се и ми ги казвайте тези неща. 20 дена имахте напред.

Кр.Халов: Ами днес няма дневен ред, какво ще гласуваме?

Цв.Андреев: Това си е Ваше мнение. Друг колега иска ли да каже нещо? Колеги, предлагам да гласуваме за влизане в Д.Р. на докладна записка с вх.№ 251 от 26.10.2020г., под т.10, моля гласувайте.

ГЛАСУВАЛИ- 12 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

**Забележка**: Кр.Халов не участва в гласуването.

Приема се, докладна записка с вх.№ 251 от 26.10.2020г., влиза в проекта за дневен ред като точка 10.

Цв.Андреев: Колеги, предлагам да гласуваме за влизане в Д.Р. на докладна записка с вх.№ 252 от 28.10.2020г., под т.11, моля гласувайте.

ГЛАСУВАЛИ- 12 СЪВЕТНИКА

„ЗА“-11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

**Забележка**: Кр.Халов не участва в гласуването.

Приема се, докладна записка с вх.№ 251 от 26.10.2020г., влиза в проекта за дневен ред като точка 11. Точка питания става т.12 от Дневния ред.

Колеги, други въпроси и предложения? Виждам че няма такива, моля гласувайте проекта за дневен ред.

ГЛАСУВАЛИ -12 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

**Забележка**: Кр.Халов не участва в гласуването.

**ОБЩИНСКИ СЪВЕТ - НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Прилагане разпоредбите на Наредба №6/07.10.2019г. за изискванията и контрола върху дървесината, която се използва за битово отопление, въз основа на представен с писмо, изх.№1607(3)/30.04.2020г. на Регионалната инспекция по околна среда и водите (РИОСВ)-Плевен, анализ на данните от Автоматична измервателна станция(АИС)-Никопол за постигане на целите на Програмата за намаляване нивата на замърсителите и достигане на нормите за качеството на атмосферния въздух (КАВ) по показател фини прахови частици (ФПЧ10) на територията на град Никопол.

Вносител: Кмет на общината

**2**.Докладна записка **относно:** Актуализация на бюджета на Община Никопол за 2020 г.

Вносител: Кмет на общината

**3.**Докладна записка **относно:** Възлагане изготвяне на пазарна оценка и разпореждане с имот частна общинска собственост чрез продажба, представляващ: самостоятелен обект с идентификатор 51723.500.12.1.18, гр. Никопол, ул. „Ал.Стамболийски“ № 1, бл. ГНС, ет. 0, обект „Аптека“, тип „За търговска дейност“.

Вносител: Кмет на общината

**4**.Докладна записка **относно:**Приемане на финансовия отчет /ФО/ на общинско търговско дружество "Фарма - Никопол" ЕООД, гр. Никопол, ЕИК: …………, за третото тримесечие на **2020** година.

Вносител: Кмет на общината

**5**.Докладна записка **относно:** Приемане на финансов отчет /ФО/ на общинско търговско дружество "Пристанище Никопол" ЕООД, гр. Никопол, ЕИК: …………., за третото тримесечие на **2020** година.

Вносител: Кмет на общината

**6**.Докладна записка **относно:** Приемане на финансовия отчет /ФО/ на общинско търговско дружество "МБАЛ - Никопол" ЕООД, гр. Никопол, ЕИК: …………, за третото тримесечие на **2020** година.

Вносител: Кмет на общината

**7**.Докладна записка **относно:** Приемане на финансовия отчет /ФО/ на общинско търговско дружество "Медицински център I - Никопол" ЕООД, гр. Никопол, ЕИК: …………, за третото тримесечие на **2020** година.

Вносител: Кмет на общината

**8**.Докладна записка **относно:** Kандидатстване по проект „Красива България” – Кампания 2021 г. на община Никопол с обект: „Ремонт на Читалище „Напредък 1871“ гр. Никопол, находящ се в УПИ I-28 за обществено обслужване, кв. 18 по плана на гр. Никопол, ПИ с идентификатор 51723.500.28, гр. Никопол, ул. „Христо Ботев“ № 6.

Вносител: Кмет на общината

**9**.Докладна записка **относно:** Освобождаване и назначаване на нов управител на "Фарма - Никопол" ЕООД, гр. Никопол, ЕИК: …………… до провеждане на конкурс и действия по прекратяване на дружеството.

Вносител: Кмет на общината

**10**.Докладна записка **относно:** Утвърждаване на одобрен от кмета на Община Никопол Протокол № 4/21.10.2020 г. от работата на конкурсна комисия за провеждане и организиране на конкурсна процедура за възлагане на управлението на „Многопрофилна болница за активно лечение – Никопол“ ЕООД

Вносител: Кмет на общината

**11**.Докладна записка **относно:** Освобождаване на Красимир С. Евтимов от длъжността управител на „Многопрофилна болница за активно лечение - Никопол" ЕООД, гр. Никопол, ЕИК ………….

Вносител: Кмет на общината

**12.**Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

Кр.Гатев- общински съветник: Уважаеми колеги, Постоянната комисия по “Местно самоуправление, обществен ред и сигурност, нормативна уредба, устройство на територията и транспорт“ ***на заседание проведено на 19.10****.****2020г. разгледа докладната записка относно***: Прилагане разпоредбите на Наредба №6/07.10.2019г. за изискванията и контрола върху дървесината, която се използва за битово отопление, въз основа на представен с писмо, изх.№1607(3)/30.04.2020г. на Регионалната инспекция по околна среда и водите (РИОСВ)-Плевен, анализ на данните от Автоматична измервателна станция(АИС)-Никопол за постигане на целите на Програмата за намаляване нивата на замърсителите и достигане на нормите за качеството на атмосферния въздух (КАВ) по показател фини прахови частици (ФПЧ10) на територията на град Никопол.*,* ***и прие следното***

**СТАНОВИЩЕ:**

**1.**Постоянната Комисия предлага на сесията на ОбС да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 23 от Закона за местното самоуправление и местната администрация и във връзка с изискванията на чл.2, ал.1 от Наредба №6/07.10.2019г. за изискванията и контрола върху дървесината, която се използва за битово отопление, Общинският съвет - Никопол прие следното

**Р Е Ш Е Н И Е:**

**№136/29.10.2020г.**

**1.**Общински съвет - Никопол дава съгласие на Община Никопол, териториалния обхват за прилагане на Наредба №6/07.10.2019г. за изискванията и контрола върху дървесината, която се използва за битово отопление да е на територията на град Никопол.

**2.**Общински съвет- Никопол упълномощава Кмета на Община Никопол да предприеме необходимите правни и фактически действия, произтичащи от настоящето решение.

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка**: Кр.Халов не участва в гласуването, излиза от залата.

**ПО ВТОРА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Актуализация на бюджета на Община Никопол за 2020 г., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 6 от Закона за местното самоуправление и местната администрация и чл. 124 и 127, ал. 1 от Закона за публичните финанси, Общински съвет-Никопол прие следното

**Р Е Ш Е Н И Е:**

**№137/29.10.2020г.**

**1**.Утвърждава уточнен план на капиталовия разчет към м.10.2020 г. по натурални и стойностни показатели, съгласно приложения № 1 и №1-А.

**2**.Утвърждава показателите за актуализиране на бюджета на Община Никопол за 2020 г., във връзка с извършване на разходите по т.1 от настоящото решение, както следва:

**2.1**.По бюджета на Първостепенния разпоредител с бюджет - за гр.Никопол:

|  |  |  |  |  |  |
| --- | --- | --- | --- | --- | --- |
| **Наименование/Дейност** | **Общо** | **І трим.** | **ІІ трим.** | **ІІІ трим.** | **ІV трим.** |
| **ПО РАЗХОДА** |  |  |  |  |  |
| Местна дейност 122 „Общинска администрация”  -подпараграф 10-15 „Материали” | **- 5000** | 0 | 0 | - 5000 | 0 |
| Местна дейност 603 „Водоснабдяване и канализация”  -подпараграф 51-00 „Основен ремонт на ДМА”  \* **«Подмяна на довеждащ външен водопровод в с.Черковица, общ.Никопол (задача за 2020 г.: 5 000 лв. соб.приходи; за 2021 г.: 23 123лв. от соб.приходи)-преходен обект»,** | **+ 5000** | 0 | 0 | + 5000 | 0 |

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, Надка Божинова,Светослав Ангелов, Тодор Бузев, Цветан Андреев,Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

Кр.Халов се връща в залата. Кворум 13 общински съветника.

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ н***а заседание проведено на 19.10.2020г. разгледа докладната записка относно:*** Възлагане изготвяне на пазарна оценка и разпореждане с имот частна общинска собственост чрез продажба, представляващ: самостоятелен обект с идентификатор 51723.500.12.1.18, гр. Никопол, ул. „Ал.Стамболийски“ № 1, бл. ГНС, ет. 0, обект „Аптека“, тип „За търговска дейност“.***, и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 8 от ЗМСМА във връзка с чл.8, ал.9 и чл. 35, ал. 1 от ЗОС и чл. 55, ал. 1, т.1, чл. 58, ал.1 и чл. 71, ал.2 от Наредбата № 6 за реда за придобиване, управление и разпореждане с общинско имущество на Община Никопол и Решение № 47/29.01.2020 г., Общински съвет-Никопол прие следното

**Р Е Ш Е Н И Е:**

**№138/29.10.2020г.**

**1**.Общински съвет – Никопол дава съгласиe да се включи в Програмата за управление разпореждане с общинско имущество за 2020 година като се добави в точка едно – Продажби по реда на чл.35 от ЗОС, от списъка под номер 14 /четиринадесет /, а именно: самостоятелен обект с идентификатор 51723.500.12.1.18, област Плевен, община Никопол, гр. Никопол, ул. "Ал.Стамболийски" № 1, бл. ГНС, ет. 0, обект „Аптека“, вид собств. „Общинска частна“, тип „За търговска дейност“, бр. нива 1.

**2.**Общински съвет – Никопол дава съгласие да се извърши продажба на следния имот: самостоятелен обект с идентификатор 51723.500.12.1.18, област Плевен, община Никопол, гр. Никопол, ул. „Ал.Стамболийски“ № 1, бл. ГНС, ет. 0, обект „Аптека“, вид собств. „Общинска частна“, тип „За търговска дейност“, бр. нива 1.

**3**.Общински съвет – Никопол оправомощава Кмета на Община Никопол да възложи изготвянето на пазарна оценка на имота описан в точка две от настоящото решение и същата да внесе за разглеждане и приемане от Общински съвет – Никопол.

ГЛАСУВАЛИ -12 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, ,Светослав Ангелов, Тодор Бузев, Цветан Андреев,Яница Йорданова /

„ПРОТИВ“ – 1 СЪВЕТНИК/ Надка Божинова/

„ВЪЗДЪРЖАЛИ СЕ“ – НЯМА

**Забележка**: Кр.Халов не участва в гласуването.

**ПО ЧЕТВЪРТА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Приемане на финансовия отчет /ФО/ на общинско търговско дружество "Фарма - Никопол" ЕООД, гр. Никопол, ЕИК: ……………, за третото тримесечие на **2020** година., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 24 от ЗМСМА и Решение № 69 от 27.03.2020 г. на Общински съвет – Никопол, Общински съвет-Никопол прие следното

**Р Е Ш Е Н И Е:**

**№139/29.10.2020г.**

**1**.Общински съвет - Никопол приема финансовия отчет за третото тримесечие на 2020 г. на общинско търговско дружество: "Фарма - Никопол" ЕООД, гр. Никопол, ЕИК: ……………..

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК

**Забележка**: Кр.Халов не участва в гласуването.

**ПО ПЕТА ТОЧКА ОТ ДНЕВНИЯ РЕД**

Отношение взеха:

Б.Симеонов: Няма да участвам в гласуването поради конфликт на интереси.

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Приемане на финансов отчет /ФО/ на общинско търговско дружество "Пристанище Никопол" ЕООД, гр. Никопол, ЕИК: …………….., за третото тримесечие на **2020** година., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 24 от ЗМСМА и във връзка с Решение № 70 от 27.03.2020 г. на Общински съвет – Никопол, Общински съвет-Никопол прие следното

**Р Е Ш Е Н И Е:**

**№140/29.10.2020г.**

**1.**Общински съвет - Никопол приема финансовия отчет за третото тримесечие за 2020 г. на общинско търговско дружество: "Пристанище Никопол" ЕООД, гр. Никопол, ЕИК: …………………….

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка**: Кр.Халов и Б.Симеонов не участват в гласуването.

**ПО ШЕСТА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Приемане на финансовия отчет /ФО/ на общинско търговско дружество "МБАЛ - Никопол" ЕООД, гр. Никопол, ЕИК: ……………., за третото тримесечие на **2020** година., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 24 от ЗМСМА и във връзка с Решение № 67 от 27.03.2020 г. на Общински съвет – Никопол, Общински съвет-Никопол прие следното

**Р Е Ш Е Н И Е:**

**№141/29.10.2020г.**

**1**.Общински съвет - Никопол приема финансовия отчет за третото тримесечие за 2020 г. на общинско търговско дружество: "МБАЛ - Никопол" ЕООД, гр. Никопол, ЕИК…………………..

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка**: Кр.Халов не участва в гласуването.

**ПО СЕДМА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Приемане на финансовия отчет /ФО/ на общинско търговско дружество "Медицински център I - Никопол" ЕООД, гр. Никопол, ЕИК: ……, за третото тримесечие на **2020** година., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 24 от ЗМСМА и във връзка с Решение № 68 от 27.03.2020 г. на Общински съвет – Никопол, Общински съвет-Никопол прие следното

**Р Е Ш Е Н И Е:**

**№142/29.10.2020г.**

**1**.Общински съвет - Никопол приема финансовия отчет за третото тримесечие на 2020 г. на общинско търговско дружество: "Медицински център I - Никопол" ЕООД, гр. Никопол, ЕИК:………………….

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка**: Кр.Халов не участва в гласуването.

**ПО ОСМА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Kандидатстване по проект „Красива България” – Кампания 2021 г. на община Никопол с обект: „Ремонт на Читалище „Напредък 1871“ гр. Никопол, находящ се в УПИ I-28 за обществено обслужване, кв. 18 по плана на гр. Никопол, ПИ с идентификатор 51723.500.28, гр. Никопол, ул. „Христо Ботев“ № 6., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация и Обява за кампания 2021 на проект „Красива България”, Общински съвет-Никопол прие следното

**Р Е Ш Е Н И Е:**

**№143/29.10.2020г.**

**1**.Общински съвет - Никопол дава съгласие Община Никопол да кандидатства по обявената Кампания 2021 на проект „Красива България” на Министерството на труда и социалната политика, по мярка 01 „Подобряване на обществената среда в населените места” с обект: „Ремонт на Читалище „Напредък 1871“ гр. Никопол, находящ се в УПИ I-28 за обществено обслужване, кв. 18 по плана на гр. Никопол, ПИ с идентификатор 51723.500.28, гр. Никопол, ул. „Христо Ботев“ № 6.

**2.**Общински съвет Никопол одобрява съфинансиране по проекта в размер до 80 106.00 лв. /Осемдесет хиляди сто и шест лева/ с ДДС, при одобрение на проекта.

**3**.Общински съвет – Никопол възлага на Кмета на Община Никопол да включи необходимите средства по т. 2 за съфинансиране на проекта в общинския бюджет за 2021 г.

**4.** Упълномощава Кмета на Община Никопол да предприеме всички необходими правни и фактически действия в изпълнение на настоящото решение .

ГЛАСУВАЛИ -12 СЪВЕТНИКА

„ЗА“ – 12 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**Забележка**: Кр.Халов не участва в гласуването.

**ПО ДЕВЕТА ТОЧКА ОТ ДНЕВНИЯ РЕД**

Отношение взеха:

А.Пашала: Уважаеми колеги, Постоянната комисия по “Бюджет, финанси, общинска собственост и фирми, инвестиционна политика и икономически дейности“ ***на заседание проведено на 19.10.2020г. разгледа докладната записка относно:*** Освобождаване и назначаване на нов управител на "Фарма - Никопол" ЕООД, гр. Никопол, ЕИК: ………….. до провеждане на конкурс и действия по прекратяване на дружеството., ***и прие следното***

**СТАНОВИЩЕ:**

**1.**Постоянната Комисия предлага на сесията на Общински Съвет да приеме и утвърди така предложения проект за решение.

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 9 и ал. 2 от ЗМСМА и чл. 2, ал. 1, т. 4, ал. 2 и чл. 22 от Наредбата за упражняване правата на собственост на община Никопол върху общинската част от капитала на търговските дружества, граждански дружества и сдружения с нестопанска цел, Общински съвет-Никопол прие следното

**Р Е Ш Е Н И Е:**

**№144/29.10.2020г.**

**1**.Общински съвет – Никопол освобождава Стоянка Я. Братова от град Никопол, община Никопол, Плевенска област, ЕГН: …………. като Управител на "Фарма - Никопол" ЕООД, гр. Никопол, ЕИК: …………. от 02.11.2020 г.

**2**. Общински съвет – Никопол избира Милена П. Кръстева за управител на общинското търговско дружество на „Фарма - Никопол" ЕООД, гр. Никопол, ЕИК: …………. до провеждане на конкурс.

**3**.Общински съвет – Никопол задължава изпълняващия длъжността Управител на общинско търговско дружество „Фарма - Никопол" ЕООД, гр. Никопол, ЕИК: ………….., да направи постъпки пред Търговския регистър към Агенцията по вписванията, като направи постъпки и за вписване на промените, приети с настоящето решение, които обстоятелства подлежат на вписване по партидата на дружеството.

**4.**Общински съвет – Никопол – оправомощава Кмета на Община Никопол да сключи договор с избрания за временно изпълняващ длъжността управител на дружеството, с който да се възложи управлението на „Фарма - Никопол" ЕООД, гр. Никопол, ЕИК: ………….. до провеждането на конкурс.

**5**.Общински съвет – Никопол оправомощава Милена П. Кръстева да подаде молба за откриване на производството по несъстоятелност.

**6**.Общински съвет - Никопол упълномощава Кмета на Община Никопол да предприеме всички необходими правни и фактически действия в изпълнение на настоящото решение.

ГЛАСУВАЛИ -12 СЪВЕТНИКА

„ЗА“ – 10 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, ,Светослав Ангелов, Цветан Андреев,Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ –2 СЪВЕТНИКА/ Надка Божинова, Тодор Бузев/

**Забележка**: Кр.Халов не участва в гласуването.

**ПО ДЕСЕТА ТОЧКА ОТ ДНЕВНИЯ РЕД**

Отношение взеха:

Св.Ангелов: Управителя тук ли е?

Цв.Андреев: Стария го няма, новия, като го изберем ще ви запознаем.

Кр.Гатев: Участвах в Комисията по избор за управител на „МБАЛ-Никопол“, както и д-р Бузев също беше член на тази Комисия и може да потвърди думите ми, които според моята преценка конкурса беше безупречно организиран…./*А.Ахмедов прекъсва Кр.Гатев, говори за конкурс проведен преди четири години*/…Това което искам да кажа е за бъдещото управление на болницата. Кандидата според моите преценки, е една млада ерудирана дама, с амбиции за надграждане на здравеопазването в болничното заведение, както и за обслужване на дефицити и кредити, които има то. На конкурса стана на въпрос за взаимоотношенията между болницата, аптеката и Медицинския център, как да си взаимодействат за в бъдеще и от това зависи как ще се развива МБАЛ-Никопол.

Б.Симеонов: Не оспорвам конкурса или решението. В момента трябва да гласувам за Името на кандидата. Мисля че е редно да се кажат няколко думи какъв е този човек, на колко години е, какъв опит има. Иначе трябва да гласуваме Името да е управител на болницата. Да кажете лекар ли е, мениджър ли е?

Ив.Савов: Кой трябва да отговори? Член на комисията ли?

Цв.Андреев: Г-жа Димитрова беше председател на Комисията, тя ще отговори на въпросите.

Ан.Димитрова: Ще направя кратка справка. Идеята беше ако тя бъде одобрена с решение на ОбС за управител на болницата, на следващото заседание да присъства, за да се запознаете лично с нея. На конкурса, единствения кандидат с подадени точни документи, беше тя. Д-р Йоана Иванова е млад човек,със специалност акушер-гинеколог, което е още един плюс за общината.

Б.Симеонов: Какъв стаж има, като лекар?

Ан.Димитрова: Достатъчен стаж има, според необходимия стаж по документи, който ние изискваме. Също така д-р Иванова има проведено обучение по здравен мениджмънт. Високо ерудирана. За положението в което се намира болницата, човека който ще поеме управлението, трябва да има не само знания и опит, но и смелост. Смея да твърдя, че тя притежава тази смелост. Надявам се ние от общинска администрация, както и колектива в болницата да й помогнем нейните идеи и визия за общинската болница за в бъдеще да се осъществят.

Кр.Халов: Не мога да се въздържа една реплика към г-н Гатев да направя. На днешното заседание първо продадохте аптеката, после я затваряте с натрупани задължения.

*А.Ахмедов и Кр.Гатев говорят помежду си, нарушен е реда в залата.*

Кр.Халов: В докладната записка, която сте дали без входящ номер, пак подчертавам, пише че задълженията са натрупани от месеците май и август и т.н. Аз не виждам задължения от преди това. Аптеката дължи на общината 15 хил.лв., след това…../*А.Ахмедов прекъсва Халов, вика и се кара/.* Г-н Председател направете му забележка, все пак има Правилник, който да спазваме.

Цв.Андреев: Г-н Ахмедов, достатъчно казахте, запазете спокойствие.

Б.Симеонов: Не съм удовлетворен от отговора на г-жа Димитрова. Извинете г-жо Димитрова, на колко години е кандидатката?

Ан.Димитрова: Ако не греша на 35-36 години.

Б.Симеонов: Кажете: „На конкурса се яви млад човек на 30-35 години, няма достатъчно опит, обаче идеите и възгледите му бяха достатъчно добри, за да го приветстваме и да му гласуваме доверие“. Застанете зад думите си. Говорите несигурно, страх ви е да кажете нещо. Г-н Гатев…../*Гатев прекъсва Симеонов*/

Кр.Гатев: От кое да ни е страх, за какъв страх говориш ти?..../*Всички говорят заедно/* От Кое да се страхуваме, че не се обосновахме от това че конкурса беше проведен безупречно./*Говори за проведения конкурс за избор на управител за МБАЛ-Никопол/.*

Цв.Андреев: Г-н Симеонов, изразявате се доста крайно. Аз ще ви кажа. Няма страх. Опитваме се да ви представим нещата диалогично и в максималната им реалност. Нали разбирате, че болницата при тази липса на креативност, неможе да продължава както беше досега. Просто ни трябва нещо което да ни извади нагоре. Няма как да продължи по този начин.

Колеги, гласуваме проекта за решение */чете проекта за решение/.*

На основание чл. 21, ал. 1, т. 9 от Закона за местното самоуправление и местната администрация, чл. 2, ал. 1, т. 4 и чл. 29, ал. 4 от Наредба № 30 за упражняване правата на собственост на Община Никопол върху общинската част от капитала на търговските дружества, граждански дружества и сдружения с нестопанска цел и чл. 11, ал. 2 от Наредба № 9 от 26 юни 2000 г. за условията и реда за провеждане на конкурси за възлагане на управлението на лечебни заведения по Закона за лечебните заведения, Общински съвет-Никопол прие следното

**Р Е Ш Е Н И Е:**

**№145/29.10.2020г.**

**1**.Общински съвет – гр. Никопол утвърждава предложеното класиране съгласно Протокол № 4/21.10.2020 година на конкурсната комисия за организиране и провеждане на конкурс за възлагане на управлението на „Многопрофилна болница за активно лечение - Никопол" ЕООД.

**2.** Общински съвет – гр. Никопол определя класираният на първо място кандидат **Йоана Г. Иванова – Йончева** за управител на „Многопрофилна болница за активно лечение - Никопол" ЕООД.

**3**. Общински съвет – гр. Никопол определя размера на възнаграждението на управителя на "Многопрофилна болница за активно лечение - Никопол" ЕООД, в размер до 300 /Триста/ на сто от отчетната средна месечна брутна работна заплата на дружеството.

**4**.Общински съвет – гр. Никопол възлага на конкурсната комисия, да обяви класирането чрез съобщение, което да публикува на официалната интернет страница на Община Никопол и уведоми заинтересованите участници за утвърденото класиране.

**5**.Общински съвет – гр. Никопол възлага на кмета на Община Никопол да издаде заповед за назначаване и сключи договор за възлагане на управлението на „Многопрофилна болница за активно лечение - Никопол" ЕООД, за срок от 3/три/ години с **Йоана Г. Иванова – Йончева**.

**6**.Общински съвет – гр. Никопол оправомощава новоизбрания управител на "Многопрофилна болница за активно лечение - Никопол" ЕООД – **Йоана Г. Иванова – Йончева** да извърши всички необходими правни и фактически действия за вписване на промяната в управлението на дружеството в Търговския регистър.

ГЛАСУВАЛИ -13 СЪВЕТНИКА

„ЗА“ – 11 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, Светослав Ангелов, Тодор Бузев, Цветан Андреев,Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ –2 СЪВЕТНИКА/Красимир Халов, Надка Божинова/

**ПО ЕДИНАДЕСЕТА ТОЧКА ОТ ДНЕВНИЯ РЕД**

Отношение взеха:

Кр.Гатев: Красимир Евтимов, за мандата който изкара като управител на болницата, положи усилия да продължи функционирането й. Но понеже стана на въпрос кой е кандидат и какъв е, разбрах от докторите в комисията, че по-добрия избор за управител е лице с медицинско образование и специалност. А това има ли стаж и колко, той стажа се придобива с работа.

Н.Божинова: Преди малко г-н Ахмедов каза, че преди четири години конкурса минал много бързо. Но аз ще ви върна четири години назад, да си припомним в какво състояние беше болницата и че нямаше човек който да се престраши да поеме управлението й със задълженията които бяха натрупани. Според мене трябва да сме благодарни на г-н Евтимов, защото той наистина пое управлението и доста работа свърши с помощта на д-р Желязков и РЗИ и с помощта на някои от вас, той я изкара на това ниво на което е в момента. Задължението беше 800хил.лв и болницата беше пред затваряне. Нека не го забравяме и да бъдем благодарни на г-н Евтимов за работата която той свърши през тези четири години.

Цв.Андреев: Аз също се присъединявам към вашата благодарност и наистина г-н Евтимов свърши много работа, която не беше лесна и в труден момент пое болницата.

А.Ахмедов: Аз не съм се смял на г-н Евтимов. Много добре го познавам работили сме заедно и го уважавам. Засмях се за това което казахте за конкурса, че е бил със забележки. Той не иска да се яви на конкурса. Ние сме му благодарни за това което направи за болницата, никой не казва нищо лошо за него./*Говори с подробности за конкурса и положението на болницата/.*

Цв.Андреев: Колеги, гласуваме проекта за решение */чете проекта за решение/.*

На основание чл. 21, ал. 1, т. 9 от ЗМСМА, във връзка с чл. 137, ал. 1, т. 5 от ТЗ и в изпълнение на т.1 от Решение № 33 от 03.01.2020 г. на общинския съвет, Общински съвет-Никопол прие следното

**Р Е Ш Е Н И Е:**

**№146/29.10.2020г.**

**1**.Общински съвет – гр. Никопол освобождава Красимир Симеонов Евтимов от длъжността управител на общинското търговско дружество – „Многопрофилна болница за активно лечение - Никопол" ЕООД, ЕИК ……………..

**2**.Общински съвет – гр. Никопол възлага на кмета на Община Никопол да прекрати сключеният с Красимир Симеонов Евтимов Договор № 08/06.01.2020 г. за възлагане на управлението на „Многопрофилна болница за активно лечение - Никопол" ЕООД, ЕИК ……………..

**3**.Общински съвет – гр. Никопол оправомощава новоизбрания управител на „Многопрофилна болница за активно лечение - Никопол" ЕООД, ЕИК …………. да предприеме всички необходими правни и фактически действия относно вписването/заличаването на настъпилите промени по партидата на дружеството в Търговския регистър към Агенцията по вписванията.

ГЛАСУВАЛИ -13 СЪВЕТНИКА

„ЗА“ – 10 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Майдън Сакаджиев, Тодор Бузев, Цветан Андреев,Яница Йорданова /

„ПРОТИВ“ – НЯМА

„ВЪЗДЪРЖАЛИ СЕ“ –3 СЪВЕТНИКА/Красимир Халов, Надка Божинова, Светослав Ангелов /

**ПО ДВАНАДЕСЕТА ТОЧКА ОТ ДНЕВНИЯ РЕД**

Отношение взеха:

Цв.Андреев: Във връзка с усложняващата се епидемиологична обстановка, ще ви помоля когато намерите време да се обърнете към Петьо Данков, специалист от ОбА, който ще ви помогне с инсталирането на програма за да можем, ако се наложи, да провеждаме заседанията дистанционно. Той ще каже по-подробно за самото приложение.

П.Данков: С колегата Стефанов обсъдихме приложението. Това е програмата „Дискорд“, която може да се инсталира както на компютър, така и на мобилно устройство. Това е подобно приложение на „Скайп“, добавят се приятели, провежда се конферентен разговор. Програмата е лека, качеството е добро, не прекъсва. Лично аз я ползвам почти всеки ден. Ще създадем канал в който ще бъдат добавени всички общински съветници и така може всеки един да се включи в заседанието.

Л.Мачев: Да продължа темата с обстановката. Вчера разбрах, че в нашата болница трябва да има 5 легла отделени за лечение от КОВИД. Дали ще се осъществи това, предприети ли са мерки понеже съвпада със смяната на управителя? Другото което, хубаво е да са присъствени заседанията и се правят в по-голяма зала с цел да се спазва дистанция. Затова незнам дали е редно да присъстват специалисти и кметовете на населени места, или да бъдем само общинските съветници. Пак казвам нищо против нямам кметовете, просто да сме по предпазливи.

Ив.Савов: В момента нямаме толкова рестриктивни мерки. Към днешна дата имаме две карантинирани лица и едно лице с положителна проба от с.Новачене, което е дистанцирано в УМБАЛ-Плевен. Сега сме в по-деликатна ситуация и ще ви помоля да гледаме по оперативно на нещата. Опитваме се да оборудваме болницата с тестове за КОВИД. А проблема беше с подадените декларации от персонала, че не искат да лекуват евентуално заразени с КОВИД пациенти. Имахме натиск от РЗИ и даже ще има и санкции за болниците, които връщат болни от Коронавирус. Ситуацията ще става по-сериозна. Ние може да помогнем с тестовете, да се филтрират болните и да няма толкова хоспитализирани, колкото на домашно лечение. Обсъдихме нещата, мислим как да подходим, защото знаем от пролетта какво ни костваше като енергия и финанси. Общо взето ходим по ръба и знаем рисковете. По точката за аптеката искам да кажа няколко думи, защото това е болна тема за всички ни. За да стигнем до решение за продажба, не беше никак леко, най-малкото ние сме последните хора които искат това. Имахме огромни проблеми и конфликти с управителя, който вече неможе да изпълнява тази длъжност. А реалното положение с финансовите отчети е, че „Фарма-Никопол“ е с 53хил.лв задължения. Първоначално идеята ни беше да приемем един заздравителен план. От пазарна гледна точка самото помещение, дистанцирано от Медицинския център, не е много подходящо. Както знаете, че на път за общинската аптека се минава първо покрай частната такава. Ние каквото и да си говорим, нас ни интересува мнението на хората, а тях не ги интересува аптеката частна ли е или на кого е. Тях ги интересува да не им се налага да ходят до Плевен, за да си купят лекарствата по-евтино./*Говори с подробности за състоянието на общинската аптека/.*

Св.Ангелов /*с въпрос към Ив.Савов/*: Знае ли се какви приходи ще дойдат от продажбата на аптеката? Тя е на база на пазарна оценка, нали така? И доколко ще се покрият задълженията, както и средствата дадени от персонала за зареждане с лекарства, дали ще си ги върнат?

Ив.Савов /*отговаря на Св.Ангелов/*: Там доколкото знам от години не е правена инвентаризация. Парите вложени от персонала не са от сега, те са трупани с годините. Общината няма как да им върне вложените от тях средства.

Св.Ангелов: Има изготвен проект или е в процес на изготвяне, за видеонаблюдение в селата от община Никопол. По-подробно да кажете.

Ив.Савов: Целта е да вкараме видеонаблюдение във всички села от общината. Вложеният капитал е около 30хил. лв., като с това ще покрием нуждите на 60-70%. Това ще продължи и през 2022г., там където е необходимо. /*Отговаря с подробности за проекта*/.

Св.Ангелов: Говорят за 160-170 камери, за месечни абонаменти?

Ив.Савов: Месечни абонаменти!? Целта е общината да няма никакъв разход. Така сме поставили въпроса на доставчика на интернет, че ако ни таксуват, ние ще им искаме наем за всяка точка на поставена камера.

Цв.Андреев: Колеги, поради изчерпване на дневния ред, закривам днешното шестнадесето заседание на Общински съвет – Никопол.

Заседанието приключи в 11:12часа.

**ПРЕДСЕДАТЕЛ ОбС: /п/**

/Цветан Андреев/

**ЗАМ.ПРЕДСЕДАТЕЛ ОбС: /п/**

/Яница Йорданова/

**ЗАМ.ПРЕДСЕДАТЕЛ ОбС: /п/**

/Майдън Сакаджиев/

**ПРОТОКОЛЧИК: /п/**

/Ралица Александрова/